Frank Coetzee - Geloof Hoop En Liefde
Geloof, hoop en liefde gaan nie soseer oor God nie, maar oor die volvoering daarvan in daad en waarheid.
So paar jaar gelede het ek alles gepak gehad om te trek maar nie genoeg petrol gehad om dalk selfs halfpad te kom nie en dus maar met my laptop gesit en werk.
Natuurlik is ek ook maar net mens en het die spanning en twyfel aan my maag gevreet maar ek het dit bloot ignoreer en aanhou werk.
So teen die middag se kant staan ek toe skielik net op en groet die ander mense van die losieshuis buite op die stoep. Toe die een vrou vra of ek geld gekry het vir petrol, se ek nee, nog nie maar ek gaan inelkgeval ry en sal wel daar uitkom, weet nog net nie hoe nie.
Ek was skaars halfpad na my kar toe ek sms kry dat geld inbetaal is. Dit was boonop presies 10 x die bedrag wat ek die dag tevore, in plaas van petrol ingooi, vir iemand wat dit nodig gehad het gegee het.
Met 'n smile het ek omgedraai en die sms vir die vrou gewys en gese
"Dit is geloof, nie om te bid of te glo God sal help of so iets nie, maar bloot net te doen, want geloof sonder die daad is nutteloos, en om op God "staat te maak" is om hom te versoek."
Dit is wat min mense regtig verstaan, dat die krag, waarde, werking en selfs God se almag, gesettel is in die DAAD om krag van sodanige geloof, hoop en liefde te volbring.
Dit is die DAAD, die bloot begin DOEN, gebasseer op geloof, hoop of liefde wat die katalisator, vonk is wat die krag daarvan ontken, soos 'n voertuig engine, wapen, atoombom of ander dinge wat kragteloos en nutteloos is sonder die vonk, die ontbrekende aksie om die gepaardgaande aksie en reaksie te skep.
Met bogemelde voorbeeld, het ek sover ek onthou, hoegenaamd NIE vir "God" in die situasie, geloof, aksie ingebring nie en bloot die geloof gehad dat ek daar sal kom, en dienooreenkomstig die daad by die geloof gevoeg.
Net soos wat geloof sonder die daad nutteloos is, net so maak ons God nutteloos en kragteloos, as ons bid en op Hom vertrou om ons te bewaar, vir ons werk te gee, vir ons te help, ons vyande te verslaan en voorspoed op ons pad te bring, vir ons kos te maak en dan weer skoon te maak.
God is in ons en werk deur ons en dit is ons elkeen se verantwoordelikheid om deur die daad uitvoering aan die geloof, hoop en liefde te gee, want waar liefde is, is God, en dit is dan ook uitsluitlik op ons dade, en nie geloof, hoop of liefde of watookal nie, dat ons op geoordeel gaan word, of ons die daad by ons geloof gevoeg het, versigtig was, werk gesoek of vir onsself begin werk het, ons vyande verslaan het of vir voorspoed gewerk het, kos gemaak het of skoon gemaak het.
Ons is God se dienaars, deur ons dade van geloof, hoop en liefde, en God is NIE ons dienaar, deur ons gebede uit geloof, hoop of liefde nie.